ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 6ης Δεκεμβρίου 1999

για το διορισμό ενός μέλους της Οικονομικής και Κοινωνικής Επιτροπής

(1999/824/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Εκτιμώντας ότι μετά την παραίτηση του κ. A. A. Jaarsma, η οποία γνωστοποιήθηκε στο Συμβούλιο στις 19 Απριλίου 1999, έχει κενωθεί μια θέση μέλους στην προαναφερόμενη επιτροπή,

Έχοντας υπόψη τις υποψηφιότητες που πρότεινε η ολλανδική κυβέρνηση,

Έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μóνο

Ο κ. P. L. H. Geraads διορίζεται μέλος της Οικονομικής και Κοινωνικής Επιτροπής σε αντικατάσταση του κ. A. A. Jaarsma και για το διάστημα της θητείας του που υπολείπεται, δηλαδή έως τις 20 Σεπτεμβρίου 2002.

Βρυξέλλες, 6 Δεκεμβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 257 της 19.9.1998, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Δεκεμβρίου 1999

για τον διορισμό τακτικού μέλους της συμβουλευτικής επιτροπής για την κατάρτιση των νοσοκόμων

(1999/C 373/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την απόφαση 77/454/ΕΟΚ του Συμβουλίου, της 27ης Ιουνίου 1977, σχετικά με την σύσταση συμβουλευτικής επιτροπής για την κατάρτιση των νοσοκόμων(1), και ιδίως τα άρθρα 3 και 4 της εν λόγω απόφασης,

Εκτιμώντας τα ακόλουθα:

με την απόφασή του, της 6ης Ιουλίου 1998(2), το Συμβούλιο διόρισε τον κ. Honorio-Carlos BANDO CASADO τακτικό μέλος για την περίοδο που λήγει στις 5 Ιουλίου 2001·

η ισπανική κυβέρνηση υπέδειξε την κα Matilde LEDESMA VICENTE προς αντικατάσταση του κ. Honorio-Carlos BANDO CASADO,

ΑΠΟΦΑΣΙΖΕΙ:

Άρθρο μόνο

Η κα Matilde LEDESMA VICENTE διορίζει τακτικό μέλος της συμβουλευτικής Επιτροπής για την κατάρτιση των νοσοκόμων, εις αντικατάσταση του κ. Honorio-Carlos BANDO CASADO, για το υπόλοιπο της θητείας του προκατόχου της, δηλαδή έως τις 5 Ιουλίου 2001.

Βρυξέλλες, 13 Δεκεμβρίου 1999.

Για το Συμβούλιο

Ο Πρόεδρος

S. HASSI

(1) ΕΕ L 175 της 15.7.1977, σ. 11.

(2) ΕΕ C 219 της 15.7.1998, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Οκτωβρίου 1999

για τροποποίηση ορισμένων στοιχείων του καταλόγου που εμφαίνεται στο παράρτημα του κανονισμού (ΕΟΚ) αριθ. 55/87 για την κατάρτιση του καταλόγου των πλοίων που το συνολικό τους μήκος υπερβαίνει τα οκτώ μέτρα και επιτρέπεται να αλιεύουν με τη βοήθεια δοκότρατων σε ορισμένες παράκτιες ζώνες της Κοινότητας

[κοινοποιηθείσα υπό τον αριθμό Ε(1999) 3312]

(1999/711/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 894/97 του Συμβουλίου, της 29ης Απριλίου 1997, για την πρόβλεψη τεχνικών μέτρων διατήρησης των αλιευτικών πόρων(1),

τον κανονισμό (ΕΟΚ) αριθ. 55/87 της Επιτροπής, της 30ής Δεκεμβρίου 1986, για την κατάρτιση του καταλόγου των πλοίων συνολικού μήκους που υπερβαίνει τα οκτώ μέτρα, που επιτρέπεται να αλιεύουν με δοκότρατες σε ορισμένες παράκτιες ζώνες της Κοινότητας(2), όπως τροποποιήθηκε τελευταία από τον κανονισμό (ΕΚ) αριθ. 3410/93(3), και ιδίως το άρθρο 3,

Εκτιμώντας ότι οι αρχές των ενδιαφερομένων κρατών μελών ζήτησαν να τροποποιηθούν τα στοιχεία που εμφαίνονται στον κατάλογο που προβλέπεται στο άρθρο 10 παράγραφος 3 στοιχείο β) του κανονισμού (ΕΚ) αριθ. 894/97· ότι οι αιτήσεις αυτές περιέχουν όλες τις πληροφορίες που τις αιτιολογούν με βάση το άρθρο 3 του κανονισμού (ΕΟΚ) αριθ. 55/87· ότι από την εκτίμηση αυτών των πληροφοριών προκύπτει η συμφωνία τους με την προαναφερόμενη διάταξη και ότι πρέπει, ως εκ τούτου, να τροποποιηθούν τα στοιχεία του καταλόγου που εμφαίνονται στο παράρτημα του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα στοιχεία του καταλόγου που εμφαίνονται στο παράρτημα του κανονισμού (ΕΟΚ) αριθ. 55/87 τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Οκτωβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 132 της 23.5.1997, σ. 1.

(2) ΕΕ L 8 της 10.1.1987, σ. 1.

(3) ΕΕ L 310 της 14.12.1993, σ. 27.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

A. Datos que se retiran de la lista/Oplysninger, der skal slettes i listen/Aus der Liste herauszunehmende Angaben/Στοιχεία που διαγράφονται από τον κατάλογο/Information to be deleted from the list/Renseignements à retirer de la liste/Dati da togliere dall'elenco/Inlichtingen te schrappen uit de lijst/Informações a retirar da lista/Luettelosta poistettavat tiedot/Uppgifter som skall tas bort från förteckningen

>ΘΕΣΗ ΠΙΝΑΚΑ>

B. Datos que se añaden a la lista/Oplysninger, der skal anføres i listen/In die Liste hinzuzufügende Angaben/Στοιχεία που προστίθενται στον κατάλογο/Information to be added to the list/Renseignements à ajouter à la liste/Dati da aggiungere all'elenco/Inlichtingen toe te voegen aan de lijst/Informações a aditar à lista/Luetteloon lisättävät tiedot/Uppgifter som skall läggas till i förteckningen

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Νοεμβρίου 1999

για τρίτη τροποποίηση της απόφασης 1999/293/ΕΚ για ορισμένα μέτρα προστασίας από τον καταρροϊκό πυρετό των προβάτων (bluetongue) σε ορισμένα τμήματα της ελληνικής επικράτειας

[κοινοποιηθείσα υπό τον αριθμό Ε(1999) 3604]

(Το κείμενο στην ελληνική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(1999/746/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, για τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζωντανών ζώων και προϊόντων με σκοπό την ολοκλήρωση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,

Εκτιμώντας τα ακόλουθα:

(1) μετά την εμφάνιση κρουσμάτων καταρροϊκού πυρετού των προβάτων σε ορισμένα νησιά στην νοτιοανατολική Ελλάδα, η Επιτροπή θέσπισε μέτρα προστασίας με την απόφαση 1999/293/ΕΚ(3), όπως τροποποιήθηκε τελευταία από την απόφαση 1999/683/ΕΚ(4)·

(2) λόγω της εξάπλωσης της εστίας της νόσου, η εφαρμογή των μέτρων αυτών επεκτάθηκε στις νομαρχίες Έβρου, Ροδόπης, Ξάνθης, Σερρών, Δράμας και Καβάλας με την απόφαση 1999/623/ΕΚ(5) και την απόφαση 1999/683/ΕΚ·

(3) νέα στοιχεία εμφανίζουν ότι ο ιός του καταρροϊκού πυρετού των προβάτων κυκλοφορεί στις νομαρχίες Χαλκιδικής και Λέσβου·

(4) η απόφαση 1999/293/ΕΚ πρέπει επομένως να τροποποιηθεί για να συμπεριληφθούν οι νομαρχίες Χαλκιδικής και Λέσβου·

(5) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στις παραγράφους 1 και 2 του άρθρου 1 της απόφασης 1999/293/ΕΚ, η φράση "των νομαρχιών Δωδεκανήσου, Σάμου, Έβρου, Ροδόπης, Ξάνθης, Σερρών, Δράμας και Καβάλας" αντικαθίσταται από τη φράση "των νομαρχιών Δωδεκανήσου, Σάμου, Έβρου, Ροδόπης, Ξάνθης, Σερρών, Δράμας, Καβάλας, Χαλκιδικής και Λέσβου".

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 8 Νοεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 114 της 1.5.1999, σ. 55.

(4) ΕΕ L 270 της 20.10.1999, σ. 31.

(5) ΕΕ L 245 της 17.9.1999, σ. 52.
ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Οκτωβρίου 1999

που τροποποιεί την απόφαση 93/693/ΕΟΚ της Επιτροπής για την κατάρτιση καταλόγου των κέντρων συλλογής σπέρματος τρίτων χωρών, τα οποία έχουν εγκριθεί για την εξαγωγή σπέρματος οικόσιτων βοοειδών στην Κοινότητα

[κοινοποιηθείσα υπό τον αριθμό Ε(1999) 3105]

(Κείμενο που παρουσιάζει ενδιαφέρον για τον ΕΟΧ)

(1999/682/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας τα ακόλουθα:

(1) η απόφαση 93/693/ΕΟΚ της Επιτροπής(2), όπως τροποποιήθηκε τελευταία από την απόφαση 1999/131/ΕΚ(3), καταρτίζει κατάλογο των κέντρων συλλογής σπέρματος, τα οποία έχουν εγκριθεί για την εξαγωγή σπέρματος κατοικιδίων βοοειδών από τρίτες χώρες στην Κοινότητα·

(2) οι αρμόδιες κτηνιατρικές υπηρεσίες της Αυστραλίας, του Καναδά και της Δημοκρατίας της Τσεχίας έχουν διαβιβάσει αιτήματα για την τροποποίηση του καταλόγου των κέντρων συλλογής σπέρματος τα οποία είναι επίσημα εγκεκριμένα για την εξαγωγή σπέρματος οικόσιτων βοοειδών στην Κοινότητα·

(3) οι αρχές της Αυστραλίας, του Καναδά και της Τσεχίας έχουν παράσχει στην Επιτροπή εγγυήσεις σχετικά με την τήρηση των απαιτήσεων που διευκρινίζονται στο άρθρο 9 της οδηγίας 88/407/ΕΟΚ·

(4) κατά συνέπεια, απαιτείται να τροποποιηθεί ο κατάλογος των εγκεκριμένων κέντρων της Αυστραλίας, του Καναδά και της Τσεχίας·

(5) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/693/ΕΟΚ, οι κατάλογοι που αφορούν την Αυστραλία, τον Καναδά και τη Δημοκρατία της Τσεχίας αντικαθίστανται από τους αντίστοιχους καταλόγους του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Οκτωβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 194 της 22.7.1988, σ. 10.

(2) ΕΕ L 320 της 22.12.1993, σ. 35.

(3) ΕΕ L 43 της 17.2.1999, σ. 11.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Οκτωβρίου 1999

σχετικά με την τροποποίηση της απόφασης 97/778/ΕΚ για την ενημέρωση του καταλόγου των συνοριακών σταθμών ελέγχου της Γερμανίας που είναι εγκεκριμένοι για τους κτηνιατρικούς ελέγχους

[κοινοποιηθείσα υπό τον αριθμό Ε(1999) 3280]

(Κείμενο που παρουσιάζει ενδιαφέρον για τον ΕΟΧ)

(1999/700/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 97/78/ΕΟΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 6 παράγραφοι 2 και 4 και το άρθρο 33,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(2), όπως τροποποιήθηκε τελευταία από την οδηγία 96/43/ΕΚ(3), και ιδίως το άρθρο 6 παράγραφος 4,

Εκτιμώντας τα ακόλουθα:

(1) η απόφαση 97/778/ΕΚ της Επιτροπής(4), όπως τροποποιήθηκε τελευταία από την απόφαση 1999/577/ΕΚ(5), ορίζει τον κατάλογο των συνοριακών σταθμών ελέγχου που είναι εγκεκριμένοι για τους κτηνιατρικούς ελέγχους για τα ζώντα ζώα και τα ζωικά προϊόντα προέλευσης τρίτων χωρών·

(2) μετά από αίτηση των αρμοδίων αρχών της Γερμανίας και μετά από την κοινοτική επιθεώρηση, πρέπει να προβλεφθεί τροποποίηση στον κατάλογο για να προστεθεί ένας συνοριακός σταθμός ελέγχου·

(3) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των συνοριακών σταθμών ελέγχου για τη Γερμανία που αναφέρονται στο παράρτημα της απόφασης 97/778/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Οκτωβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 24 της 30.1.1998, σ. 9.

(2) ΕΕ L 268 της 24.9.1991, σ. 56.

(3) ΕΕ L 162 της 1.7.1996, σ. 1.

(4) ΕΕ L 315 της 19.11.1997, σ. 15.

(5) ΕΕ L 219 της 19.8.1999, σ. 38.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

País: ALEMANIA/Land: TYSKLAND/Land: DEUTSCHLAND/Χώρα: ΓΕΡΜΑΝΙΑ/Country: GERMANY/Pays: ALLEMAGNE/Paese: GERMANIA/Land: DUITSLAND/País: ALEMANHA/Maa: SAKSA/Land: TYSKLAND

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Σεπτεμβρίου 1999

με την οποία απορρίπτεται η χορήγηση στις νήσους Τερκς και Κάικος παρέκκλισης από τον ορισμό της έννοιας "καταγόμενα προϊόντα" όσον αφορά το ρύζι που υπάγεται στον κωδικό 1006 30 της ΣΟ

[κοινοποιηθείσα υπό τον αριθμό Ε(1999) 2899]

(1999/635/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση υπερπόνιων χωρών και εδαφών με την Ευρωπαϊκή Οικονομική Κοινότητα(1), όπως τροποποιήθηκε από την απόφαση 97/803/ΕΚ(2), και ιδίως το άρθρο 30 δεύτερη παράγραφος του παραρτήματος ΙΙ,

Εκτιμώντας:

(1) ότι το άρθρο 30 του παραρτήμτος ΙΙ της εν λόγω απόφασης σχετικά με τον ορισμό της έννοιας "καταγόμενα προϊόντα" και τις μεθόδους διοικητικής συνεργασίας προβλέπει ότι είναι δυνατόν, υπό ορισμένες προϋποθέσεις, να χορηγηθούν παρεκκλίσεις από τους κανόνες καταγωγής όταν το εγγυάται η ανάπτυξη ήδη υπάρχουσας ή η εγκατάσταση νέας βιομηχανίας σε μία χώρα ή επικράτεια·

(2) ότι η κυβέρνηση των νήσων Τερκς και Κάικος υπέβαλε αίτηση για να χορηγηθεί, για το διάστημα μεταξύ 1ης Ιουλίου 1999 και 29ης Φεβρουαρίου 2000, παρέκκλιση από τον κανόνα καταγωγής του παραρτήματος ΙΙ, για ποσότητα 9000 τόνων ετησίως ρυζιού προέλευσης εκτός ΑΚΕ το οποίο υφίσταται μεταποίηση και εξάγεται από τις νήσους Τερκς και Κάικος·

(3) ότι το άρθρο 6 του παραρτήματος ΙΙ προβλέπει τη σώρευση της καταγωγής ΑΚΕ/ΥΧΕ· ότι οι νήσοι Τερκς και Κάικος έχουν τη δυνατόνητα να αγοράζουν ρύζι καταγωγής χωρών ΑΚΕ της περιοχής· ότι, κατά συνέπεια, η εφαρμογή των υφιστάμενων κανόνων καταγωγής δεν πλήττει την ικανότητα της βιομηχανίας τους να εξάγουν ρύζι στην Κοινότητα· ότι, ως αποτέλεσμα, η αιτούμενη παρέκκλιση δεν είναι δεόντως αιτιολογημένη κατά την έννοια του άρθρου 30 παράγραφος 1 του παραρτήματος ΙΙ, ούτε, ειδικότερα, όσον αφορά το άρθρο 30 παράγραφος 3 και τις διατάξεις περί σώρευσης που περιέχονται στο άρθρο 30 παράγραφος 4,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Απορρίπτεται η αίτηση που υποβλήθηκε στις 24 Ιουλίου 1999 από την κυβέρνηση των νήσων Τερκς και Κάικος για την χορήγηση παρέκκλισης από τον ορισμό της έννοιας "καταγόμενα προϊόντα" όσον αφορά την παραγωγή ρυζιού που υπάγεται στον κωδικό 1006 30 της ΣΟ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Σεπτεμβρίου 1999.

Για την Επιτροπή

Mario MONTI

Μέλος της Επιτροπής

(1) ΕΕ L 263 της 19.9.1991, σ. 1.

(2) ΕΕ L 329 της 29.11.1997, σ. 50.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Ιουνίου 1999

σχετικά με την υπογραφή και την κοινοποίηση της προσωρινής εφαρμογής της σύμβασης του 1999 για την επισιτιστική βοήθεια εξ ονόματος της Ευρωπαϊκής Κοινότητας

(1999/576/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181, σε σχέση με την πρώτη πρόταση της πρώτης υποπαραγράφου του άρθρου 300 παράγραφος 2,

την πρόταση της Επιτροπής,

Εκτιμώντας:

(1) ότι η Κοινότητα είναι μέλος της διεθνούς συμφωνίας του 1995 για τα σιτηρά, η οποία αποτελείται από δύο χωριστά νομικά κείμενα, δηλαδή τη σύμβαση εμπορίας σιτηρών και τη σύμβαση για την επισιτιστική βοήθεια· ότι οι συμφωνίες αυτές παρατάθηκαν μέχρι τις 30 Ιουνίου 1999·

(2) ότι η σύμβαση του 1995 εμπορίας σιτηρών θα παραταθεί μέχρι τις 30 Ιουνίου 2001·

(3) ότι η σύμβαση του 1999 για την επισιτιστική βοήθεια αποτέλεσε αντικείμενο διαπραγματεύσεων·

(4) ότι η συμφωνία αυτή πρέπει να υπογραφεί·

(5) ότι η νέα σύμβαση για την επισιτιστική βοήθεια θα παραμείνει ανοικτή για υπογραφή στην έδρα του Οργανισμού των Ηνωμένων Εθνών στη Νέα Υόρκη από την 1η Μαΐου έως και τις 30 Ιουνίου 1999· ότι κατά τη διάρκεια αυτής της περιόδου οι υπογράφοντες θα υποβάλουν τα έγγραφα επικύρωσης, αποδοχής ή έγκρισης· ότι, δεδομένου ότι οι αναγκαίες διαδικασίες δεν θα έχουν ολοκληρωθεί εντός αυτής της προθεσμίας, θα πρέπει να αποφασιστεί να εφαρμοστεί προσωρινά η νέα σύμβαση για την επισιτιστική βοήθεια,

ΑΠΟΦΑΣΙΖΕΙ:

Άρθρο μόνο

1. Εξουσιοδοτείται ο πρόεδρος του Συμβουλίου να ορίσει το πρόσωπο που είναι αρμόδιο να υπογράψει τη σύμβαση του 1999 για την επισιτιστική βοήθεια εξ ονόματος της Ευρωπαϊκής Κοινότητας.

Το κείμενο της συμφωνίας προσαρτάται στην παρούσα απόφαση.

2. Η Ευρωπαϊκή Κοινότητα θα εφαρμόσει προσωρινά τη σύμβαση του 1999 για την επισιτιστική βοήθεια από την ημερομηνία έναρξης ισχύος της.

3. Ο πρόεδρος του Συμβουλίου θα καταθέσει δήλωση προσωρινής εφαρμογής, όπως προβλέπεται στο άρθρο XXII στοιχείο γ) της σύμβασης του 1999 για την επισιτιστική βοήθεια, στον Γενικό Γραμματέα του Οργανισμού Ηνωμένων Εθνών εξ ονόματος της Ευρωπαϊκής Κοινότητας.

Βρυξέλλες, 29 Ιουνίου 1999.

Για το Συμβούλιο

Ο Πρόεδρος

J. FISCHER
ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Ιουνίου 1999

για την τροποποίηση της απόφασης 92/271/ΕΟΚ σχετικά με την εισαγωγή στην Κοινότητα ζώντων ζώων και ζωικών προϊόντων που προέρχονται ή διέρχονται από τη Δημοκρατία της Βοσνίας-Ερζεγοβίνης

[κοινοποιηθείσα υπό τον αριθμό Ε(1999) 1728]

(Κείμενο που παρουσιάζει ενδιαφέρον για τον ΕΟΧ)

(1999/441/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τη θέσπιση των αρχών που διέπουν την οργάνωση των κτηνιατρικών ελέγχων σε ζώα που εισάγονται στην Κοινότητα από τρίτες χώρες και την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα(3), και ιδίως το άρθρο 19,

την οδηγία 97/78/ΕΚ του Συμβουλίου, της 18ης Δεκεμβρίου 1997, για τη θέσπιση των αρχών που διέπουν την οργάνωση των κτηνιατρικών ελέγχων σε προϊόντα που εισάγονται στην Κοινότητα από τρίτες χώρες(4), και ιδίως το άρθρο 22 παράγραφος 6,

Εκτιμώντας:

(1) ότι, λόγω της κατάστασης που επικρατούσε στη Δημοκρατία της Βοσνίας και Ερζεγοβίνης το 1992, η Επιτροπή ενέκρινε, στις 20 Μαΐου 1992, την απόφαση 92/271/ΕΟΚ(5)·

(2) ότι η κατάσταση στη Βοσνία και Ερζεγοβίνη παρουσιάζει σαφή βελτίωση·

(3) ότι η Βοσνία και Ερζεγοβίνη έχει γίνει μέλος του διεθνούς γραφείου επιζωοτιών και, ως εκ τούτου, υποχρεούται να αναφέρει όλες τις ασθένειες που πρέπει να κοινοποιούνται·

(4) ότι, λαμβανομένης υπόψη της ισχύουσας νομοθεσίας της ΕΕ, είναι δυνατό να αρθεί η απαγόρευση που έχει θεσπιστεί με την απόφαση 92/271/ΕΟΚ· ότι οι εισαγωγές των ιπποειδών δεν πρέπει να επιτραπούν χωρίς προηγούμενη αξιολόγηση της κατάστασης της υγείας των ιπποειδών στη Βοσνία και Ερζεγοβίνη·

(5) ότι, ως εκ τούτου, πρέπει να τροποποιηθεί η απόφαση 92/271/ΕΟΚ·

(6) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 92/271/ΕΟΚ αντικαθίσταται από το ακόλουθο κείμενο: "Άρθρο 1

Τα κράτη μέλη δεν επιτρέπουν την εισαγωγή ιπποειδών που προέρχονται ή διέρχονται από τη Βοσνία και Ερζεγοβίνη."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Ιουνίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24.9.1991, σ. 56.

(2) ΕΕ L 162 της 1.7.1996, σ. 1.

(3) ΕΕ L 373 της 31.12.1990, σ. 1.

(4) ΕΕ L 24 της 31.1.1998, σ. 9.

(5) ΕΕ L 138 της 21.5.1992, σ. 39.
ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιουλίου 1999

για τη θέσπιση καθεστώτος επίσημα απαλλαγμένων από την ενζωοτική λεύκωση των βοοειδών των αγελών βοοειδών ορισμένων κρατών μελών ή περιφερειών κρατών μελών

[κοινοποιηθείσα υπό τον αριθμό Ε(1999) 2083]

(Κείμενο που παρουσιάζει ενδιαφέρον για τον ΕΟΧ)

(1999/465/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 98/99/ΕΚ(2), και ιδίως το παράρτημα Δ μέρος Ι σημείο Ε,

Εκτιμώντας:

(1) ότι, σύμφωνα με τις διατάξεις της οδηγίας 64/432/ΕΟΚ, κράτη μέλη ή περιφέρειες μπορούν να θεωρηθούν ως επίσημα απαλλαγμένα από την ενζωοτική λεύκωση των βοοειδών εάν ικανοποιούνται οι προϋποθέσεις που καθορίζονται στο παράρτημα Δ μέρος Ι σημείο Ε, και να διατηρούν το καθεστώς αυτό καθόσον εκπληρούνται οι προϋποθέσεις του παραρτήματος Δ μέρος Ι σημείο ΣΤ·

(2) ότι το καθεστώς επίσημα απαλλαγμένων από την ενζωοτική λεύκωση των βοοειδών κρατών μελών και περιφερειών μπορεί να ανασταλεί ή να ανακληθεί σύμφωνα με το παράρτημα Δ μέρος Ι σημείο Ζ της οδηγίας αυτής·

(3) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη και οι περιφέρειες των κρατών μελών που περιλαμβάνονται αντιστοίχως στα παραρτήματα Ι και ΙΙ θεωρούνται ως επίσημα απαλλαγμένα από την ενζωοτική λεύκωση των βοοειδών.

Άρθρο 2

Η παρούσα απόφαση εφαρμόζεται από την 1η Ιουλίου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 13 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) EE 121 της 29.7.1964, σ. 1977/64.

(2) ΕΕ L 358 της 31.12.1998, σ. 107.

ΠΑΡΑΡΤΗΜΑ Ι

ΚΡΑΤΗ ΜΕΛΗ ΠΟΥ ΘΕΩΡΟΥΝΤΑΙ ΩΣ ΕΠΙΣΗΜΑ ΑΠΑΛΛΑΓΜΕΝΑ ΑΠΟ ΤΗΝ ΕΝΖΩΟΤΙΚΗ ΛΕΥΚΩΣΗ ΤΩΝ ΒΟΟΕΙΔΩΝ

Βέλγιο

Δανία

Γερμανία

Ισπανία

Γαλλία

Ιρλανδία

Λουξεμβούργο

Κάτω Χώρες

Αυστρία

Φινλανδία

ΠΑΡΑΡΤΗΜΑ ΙΙ

ΠΕΡΙΦΕΡΕΙΕΣ ΚΡΑΤΩΝ ΜΕΛΩΝ ΠΟΥ ΘΕΩΡΟΥΝΤΑΙ ΩΣ ΕΠΙΣΗΜΑ ΑΠΑΛΛΑΓΜΕΝΕΣ ΑΠΟ ΤΗΝ ΕΝΖΩΟΤΙΚΗ ΛΕΥΚΩΣΗ ΤΩΝ ΒΟΟΕΙΔΩΝ

Μεγάλη Βρετανία (Ηνωμένο Βασίλειο)

Βόρειος Ιρλανδία (Ηνωμένο Βασίλειο)

Επαρχία Bolzano (Ιταλία)

Επαρχία Trento (Ιταλία)

Περιφέρεια Val d'Aosta (Ιταλία)